Қазақстан Республикасы

Білім және ғылым Министрінің

2017 жылғы «14» ақпандағы

№ 66 бұйрығына

1-қосымша

**Арнайы бөбекжай қызметінің үлгілік қағидалары**

**1-тарау. Жалпы ережелер**

1. Осы Арнайы бөбекжай қызметінің үлгілік қағидалары
(бұдан әрі - Қағидалар) арнайы бөбекжай қызметінің тәртібін айқындайды.
2. Осы Қағидаларда мынадай түсініктер қолданылады:
3. арнайы бөбекжайлар – бір жастан үш жасқа дейінгі ерекше білім беруге қажеттілігі бар балаларды тәрбиелеу, оқыту, дамыту, қарау, күту мен сауықтыруды қамтамасыз ететін білім беру ұйымдары;
4. балалардағы амблиопия – көру өткірлігінің функционалдық (қайтымды) төмендеуі;
5. балалардағы қылилық – бірлескен фиксация нүктесінен бір көзінің көру сызығының ауытқуы;
6. балалардағы психикалық даму тежелісі – церебральді-органикалық, конституционалдық, соматогенді және психогенді пайда болуының танымдық және Эмоциялық-ерік аясының қалыптасу тежелісі;
7. балалардағы Тірек-қозғалыс аппаратында бұзылысы – туа біткен және кейіннен пайда болған Тірек-қозғалыс аппаратында әртүрлі патологиясы;
8. естімейтін балалар – өз бетінше сөйлеу тілін меңгеру және оны қабылдау мүмкін болмағандағы есту қабілетінен тұрақты айрылған балалар;
9. зағип-саңырау – көру және есту қабілеттерінің болмауы;
10. кохлеарлы имплант – айқын немесе күрделі дәрежелі нейросенсорлық (сенсоневральді) саңыраулығы бар балалардың жоғалған есту қабілетінің орнын толтыруға мүмкіндік беретін протез;
11. көрмейтін балалар – көру түйсігі толығымен жоқ, жарықты сезінуі немесе (түзетумен жақсы көретін көзінде 0,04-ке дейін) қалдық көруі бар балалар;
12. нашар еститін балалар –өз бетінше сөздік қоры жиналған және сөйлеу тілін қабылдауымүмкін болғандағы есту қабілеті тұрақты төмендеген балалар;
13. нашар көретін балалар – түзетумен жақсы көретін көзінде 0,05-тен 0,4-ке дейінгі көру өткірлігімен.
14. Арнайы бөбекжай:

1) көру қабілетінде бұзылыстары бар балалар үшін;

2) есту қабілетінде бұзылыстары бар балалар үшін;

3) тірек-қозғалыс аппаратында бұзылыстары бар балалар үшін;

4) психикалық дамуы тежелген балалар үшін;

5) осы тармақтың 1), 2), 3), 4) тармақшаларында көрсетілген балалар санатын біріктіру кезінде құрылады.

4. Балаларды арнайы бөбекжайларға қабылдау, жолдау мен ауыстыру «Кемтар балаларды әлеуметтiк және медициналық-педагогикалық түзеу арқылы қолдау туралы» Қазақстан Республикасының
2002 жылғы 11 шілдедегі Заңына (бұдан әрі - Заң) сәйкес психологиялық-медициналық-педагогикалық консультацияның (бұдан әрі - ПМПК) қорытындысы негізінде жүргізіледі.

5. Мектепке дейінгі тәрбие мен оқыту ұйымдарында арнайы бөбекжайлар болмаған жағдайда Осы Қағидалардың 3-тармағының, 1), 2), 3), 4) тармақшаларында көрсетілген балалар үшін арнайы топтар құрылады.

6. Арнайы бөбекжайдағы оқу сабақтарының кестесін «Тиісті үлгідегі білім беру ұйымдары қызметінің үлгілік қағидаларын, оның ішінде балаларға арналған қосымша білім беру бағдарламаларын іске асыратын білім беру ұйымдары қызметінің үлгілік қағидаларын бекіту туралы» Қазақстан Республикасы Үкіметінің 2013 жылғы 17 мамырдағы № 499 қаулысына сәйкес арнайы бөбекжай әкімшілігі әзірлейді және бекітеді.

7. Қажет болған жағдайда арнайы бөбекжайдың педагогтары ата-аналар (заңды өкілдер) үшін түзету сабақтарын ұйымдастыру мәселелері бойынша кеңес беру өткізеді.

8. Балалардың арнайы бөбекжайға жеке кесте бойынша баруы «Дәрігерлік-консультациялық комиссияның қызметі туралы ережені бекіту туралы» Қазақстан Республикасы Денсаулық сақтау және әлеуметтік даму министрінің 2015 жылғы 5 мамырдағы № 321 бұйрығына(Қазақстан Республикасының нормативтік құқықтық актілерді мемлекеттік тіркеу тізілімінде № 11310 болып тіркелген) сәйкес тұрғылықты жері бойынша дәрігерлік-консультативтік комиссияның қорытындысымен жүзеге асырылады.

9. Баланы арнайы бөбекжайларға жолдау мен ауыстыру ПМПК-ның қорытындысы негізінде және ата-аналарының (заңды өкілдерінің) келісімімен, Заңға сәйкес анықталады.

10. Ерекше білім беруге қажеттілігі бар балаларды тәрбиелеу мен оқыту Қазақстан Республикасы Үкіметінің 2012 жылғы 23 тамыздағы № 1080 Қаулысымен бекітілген Мектепке дейінгі тәрбие мен оқытудың мемлекеттік жалпыға міндетті стандартына, «Қазақстан Республикасында мектепке дейінгі тәрбие мен оқытудың үлгілік оқу жоспарларын бекіту туралы» Қазақстан Республикасы Білім және ғылым министрінің 2012 жылғы 20 желтоқсандағы
№ 557 бұйрығымен бекітілген (Қазақстан Республикасының нормативтік құқықтық актілерді мемлекеттік тіркеу тізілімінде № 8275болып тіркелген) үлгілік оқу жоспарларына сәйкес жүзеге асырылады.

**2-тарау. Арнайы бөбекжайлар қызметінің тәртібі**

**1 – параграф. Көру қабілетінде бұзылыстары бар балаларға арналған арнайы бөбекжайлар қызметінің тәртібі**

11. Көру қабілетінде бұзылыстары бар балаларға арналған арнайы бөбекжайға төмендегідей балалар:

1) көрмейтіндер (мүмдем көрмейтін; түзетумен жақсы көретін көзінде 0,04-ке дейінгі қалдық көруімен);

2) нашар көретіндер (түзетумен жақсы көретін көзінде 0,05-тен 0,4-ке дейінгі көру өткірлігімен);

3) плеоптикалық емге мұқтаж оптикалық түзету жағдайынағы жақсы көретін көзінде көру өткірлігі 0,7-ге дейінгі амблиопиясымен (дисбинокулярлық, рефракциялық, обскурациялық);

4) ортопто-плеопто-хирургиялық-ортоптикалық немесе тек ортоптикалық ем талап етілетін қылилықпен қабылданады.

Көру қабілетінде бұзылыстары бар балалар контингенті болған жағдайда көрмейтін және нашар көретін балаларды, амблиопиясы мен қылилығы бар балаларды бірге тәрбиелеу мен оқыту (бір ұйымда, топта) ұйымдастырылады.

12. Көру қабілетінде бұзылыстары бар балаларға арналған арнайы бөбекжайда топтардың толықтырылуы «Білім беру объектілеріне қойылатын санитариялық-эпидемиологиялық талаптар» санитариялық қағидаларын бекіту туралы» Қазақстан Республикасы Ұлттық экономика министрінің 2014 жылғы 29 желтоқсандағы № 179 бұйрығына (Қазақстан Республикасының нормативтік құқықтық актілерді мемлекеттік тіркеу тізілімінде № 10275болып тіркелген) сәйкес төмендегідей:

1) көрмейтіндер 8 баладан артық емес;

2) нашар көретіндер – 12 баладан артық емес;

3) амблиопиясымен, қылилығымен - 10 баладан артық емес толықтыруды құрайды.

Мектепке дейінгі тәрбие мен оқыту ұйымдарындағы көру қабілетінде бұзылыстары бар балаларға арналған топтар осы тармақтың бірінші бөлімінде көрсетілген толымдылықпен жас ерекшелігін және көру қабілетінің бұзылыстарын ескере отырып, жинақталады.

Зерде бұзылыстары бар, қимыл-қозғалыс аппаратында бұзылыстары бар немесе есту қабілетінде бұзылыстары бар көрмейтін және нашар көретін балалар күрделі құрылымдық ақауы бар балалар топтарына жолданады.

13. Оқу-тәрбие процесі ақау құрылымын, дәрежесін және көру қабілеті бұзылысының сипатын ескере отырып, тифлотехникалық құралдар мен арнайы жабдықтарды қолдану арқылы жүзеге асырылады. Көрмейтін балаларға арналған құрал сипап сезу және көру-сипап сезу қабылдауын қолдануға негізделеді. Түзету жұмысында көру қабілетінде бұзылыстары бар балалар үшін оқу және басқа да ақпараттардың қолжетімділігі шеңберін кеңейтуге мүмкіндік беретін ерекше дидактикалық материалдар мен арнайы көрнекі құралдар қолданылады.

14. Көру қабілетінде бұзылыстары бар балалардың даму ақауларын түзетуді дефектолог (тифлопедагог) көріп қабылдауын (көрмейтін балалармен – түйсіну және ұсақ моторикасын дамыту бойынша), әлеуметтік-тұрмыстық және кеңістіктік бағдарлауды дамыту бойынша шағын топтық және жеке арнайы түзету оқу қызметі нысанында іске асырады.

15. Зерде бұзылыстары, тірек-қозғалыс аппаратында немесе есту қабілетінде бұзылыстары бар көрмейтін және нашар көретін балаларға түзету көмегі № 499 қаулыға сәйкес жеке түзету-дамыту бағдарламасы бойынша көрсетіледі.

16. Көру қабілетінде бұзылыстары бар балаларға арналған арнайы бөбекжай және көру қабілетінде бұзылыстары бар балаларға арналған арнайы бөбекжай топтары құрылған мектепке дейінгі тәрбие мен оқыту ұйымдарында «Мемлекеттік білім беру ұйымдары қызметкерлерінің үлгі штаттарын және педагог қызметкерлер мен оларға теңестірілген адамдар лауазымдарының тізбесін бекіту туралы» Қазақстан Республикасы Үкіметінің 2008 жылғы 30 қаңтардағы № 77 Қаулысына сәйкес дефектолог (тифлопедагог) лауазымы төмендегідей есеппен:

1) көрмейтін балаларға арналған 1 топ үшін 1 штаттық бірлік;

2) нашар көретін балаларға арналған 1 топ үшін 1 штаттық бірлік;

3) амблиопиясы мен қылилығы бар балаларға арналған 1 топ үшін 1 штаттық бірлікқарастырылады.

Көру қабілетінде бұзылыстары бар балаларға арналған арнайы бөбекжайда емдік-қалпына келтіру жұмысын офтальмолог-дәрігер және ортоптист-медбике жүзеге асырады.

Көру қабілетінде бұзылыстары бар балаларға арналған арнайы бөбекжайда емдік-қалпына келтіру жұмысын жүзеге асыру үшін офтальмолог кабинеті емдік аппаратурамен және инструменттермен жабдықталады.

**2 – параграф. Есту қабілетінде бұзылыстары бар балаларға арналған арнайы бөбекжайлар қызметінің тәртібі**

17. Есту қабілетінде бұзылыстары бар балаларға арналған арнайы бөбекжайға төмендегідей:

1) қатты дауыс әсер етпейтін;

2) қатты дауыс әсер ететін;

3) құлақ қалқаны алдында сөйлеу тілі дауысының қаттылығы әсер ететін;

4) сөйлеу тілі аумағында есту қабілетінен 90 децибелден аса орташа айырылған құлақ қалқаны жанында жоғары дауыс қаттылығымен дыбысталған кейбір сөйлеу тілі дыбыстарын (а, о, у, р) ажырататын;

5) сөйлеу тілі аумағындағы (жиілігі 500-ден 4000 Герцке дейін) 40-тан 80 децибелге дейін және одан жоғарыны құрайтын есту қабілетінен орташа мөлшерде айырылған естімейтін, нашар еститін және кейіннен естімей қалған балалар;

6) кохлеарлы импланты бар;

7) сөйлеу тілі аумағында есту қабілетінен 40-тан 80 децибелге дейін орташа айрылған, сөйлеу тілін (құлақ қалқанынан 3 метрге дейінгі қашықтықтағы қалыпты сөйлеу тілі қаттылығының сөздерін, фразаларын) ажырататын;

8) сөйлеу тілі аумағында есту қабілетінен 80-нен 90 децибелге дейін айырылған (диагностикалық (сынама) оқыту рұқсат етіледі);

9) есту (аудиториялық) нейропатиясымен және есту қабілетінен 40-тан
80децибелге дейін айырылған кезде сөйлеу тілін қабылдау бұзылыстары бар балалар қабылданады.

18. Есту қабілетінде бұзылыстары бар балаларға арналған арнайы бөбекжайға диагностикалық (сынама) түзете-дамыта тәрбиелеу мен оқытуға төмендегідей:

1. сөйлеу тілі аумағында есту қабілетінен 80-нен 90 децибелге дейін айрылған;
2. есту қабілетінен 40-тан 80 децибелге дейін жеңіл дәрежеде айрылған кезде сөйлеу тілі бұзылыстарымен азап шегетін (сенсорлық компонентпен сенсоневралды саңыраулық)балалар қабылданады.

19. Есту қабілетінде бұзылыстары бар балаларға арналған арнайы бөбекжайда топтар Санитариялық қағидаларға сәйкес:

1) естімейтіндер - 8 баладан артық емес;

2) нашар еститін және кейіннен естімей қалған – 10 баладан артық емес толықтыруды құрайды.

Арнайы бөбекжайлардағы есту қабілетінде бұзылыстары бар балаларға арналған топтар осы тармақтың бірінші бөлімінде көрсетілген толымдылықпен жас ерекшелігін және сөйлеу тілінің даму деңгейін ескере отырып, жинақталады.

20. Оқу-тәрбие процесі № 499 Қаулыға сәйкес баланы психологиялық-медициналық-педагогикалық және клиникалық зерделеу деректерімен шартталған сараланған және жеке тәсіл қағидалары негізінде жүзеге асырылады. Балалардың сөйлеу тілінің, зейінінің, жұмысқа қабілеттілігінің, олардың даму динамикасының ерекшеліктерін зерделеу оқушының даму перспективасын анықтау мен түзету жұмысының тәсілдерін таңдау үшін жүргізіледі. Төртінші дәрежелі саңыраулығы бар балалардың ерекшеліктері есту қабілетінен айырылу дәрежесіне байланысты ескеріледі:

1) төменгі жиіліктерге есту сезімталдығы сақталған кезде жоғарғы жиіліктерге есту қабілетінен айырылуы; 250 Герц жиілікке есту қабілетінің төмендеуі 35 децибелден аспайды; 1000 Герцтен жоғары барлық жиілікте сөйлеу диапазонында есту қабілетінің 20 децибелге дейін одан әрі төмендеуі және есту қабілетінен кемінде 80 децибелге айырылуы кезінде;

2) төменгі жиіліктерге есту қабілетінің айтарлықтай төмендеуі кезінде жоғарғы жиіліктерге есту қабілетінен айырылуы; 250 Герцке дейінгі жиілікте есту қабілетінің төмендеуі 45-55 децибелді; жоғарғы жиіліктер аумағында есту қабілетінің төмендеуі 80-нен аса децибелді құрайды;

3) 65-тен 85 децибелге дейінгі барлық жиіліктерде есту қабілетінен біркелкі айырылуы; сөйлеу тілі бөлек былдыр сөздермен ұсынылған;

4) 90 децибелден жоғары кенеттен біркелкі (есту қабілетінің төмендеуі) есту қабілетінен айырылуы, аталған топтың балаларында сөйлеу тілі жоқ.

21. Арнайы бөбекжайларда есту қабілетінде бұзылыстары бар балалардың даму ақауларын түзетуді естіп қабылдауын дамыту бойынша топтық, шағын топтық және жеке түзету оқу қызметі нысанында дефектолог (сурдопедагог) жүзеге асырады.

22. Зерде, тірек-қозғалыс аппаратында немесе көру қабілетінде бұзылыстары бар естімейтін және нашар еститін балаларға №499 Қаулыға сәйкес жеке түзете-дамыту бағдарламасы негізінде түзете-дамыту көмегі көрсетіледі.

**3 – параграф. Тірек-қозғалыс аппаратында бұзылыстары бар балаларға арналған арнайы бөбекжайлар қызметінің тәртібі**

23. Тірек-қозғалыс аппаратында бұзылыстары бар балаларға арналған арнайы бөбекжайға төмендегідей:

1) жеке күтімді талап етпейтін өз бетінше қозғалатын;

2) арнайы қозғалу және (немесе) техникалық компенсаторлық (көмекші) құралдармен қозғалатын;

3) арнайы бөбекжайға физикалық қолжетімділік үшін олардың арнайы жағдайлармен қамтамасыз етілуі кезінде өз бетінше қозғалмайтын;

4) тірек-қозғалыс аппараты бұзылыстарына ұшыраған кохлеарлы импланты бар балалар қабылданады.

24. Тірек-қозғалыс аппаратында бұзылыстары бар балаларға арналған арнайы бөбекжайда Санитариялық қағидаларға сәйкес 10 баладан аспайтын топтардың толықтырылуын құрайды.

25. Арнайы бөбекжайларда тірек-қозғалыс аппаратында бұзылыстары бар балалардың оқыту процесіне психологиялық-педагогикалық ықпалды қамтамасыз ету үшін Санитариялық қағидаларға сәйкес арнайы емдік дене шынықтыру (бұдан әрі – ЕДШ) кабинеттері жабдықталады.

ЕДШ сабақтары үшін тірек-қозғалыс аппаратында бұзылыстары бар:

1) жеке күтімді талап етпейтін өз бетінше қозғалатын;

2) қозғалыс белсенділігінің орташа айқын шектелуі бар;

3) айқын қозғалыс бұзылыстары бар (ата-аналарымен (заңды өкілдерімен) бірге шұғылданады)балаларды топтарға бөледі.

**4 – параграф. Психикалық дамуы тежелген балаларға арналған арнайы бөбекжайлар қызметінің тәртібі**

26. Психикалық дамуы тежелген балаларға арналған арнайы бөбекжайларға:

1) психикалық және сөйлеу тілі даму тежелісі бар балалар;

2) кохлеарлы импланты бар балалар;

3) эмоциялық-ерік аясының бұзылыстары психикалық даму тежелісімен үйлесетін аутистикалық спектрлық бұзылыстары бар балалар қабылданады.

27. Психикалық дамуы тежелген балаларға арналған арнайы бөбекжайда Санитариялық қағидаларға сәйкес 12 баладан артық емес толықтырылуды құрайды.

Арнайы бөбекжайлардағы психикалық дамуы тежелген балаларға арналған топтар осы тармақтың бірінші бөлімінде көрсетілген толымдылықпен жас ерекшелігін және даму деңгейін ескере отырып, жинақталады.

28. Балалардың психикалық даму бұзылыстарын түзетуді топтық, шағын топтық және жеке түзету оқу қызметі нысанында дефектолог (олигофренопедагог, мұғалім-логопед), психолог жүзеге асырады.

**5 – параграф. Осы Қағидалардың 3-тармағының 1), 2), 3), 4) тармақшаларында көрсетілген балалар санатын біріктіретін арнайы бөбекжайлар қызметінің тәртібі**

29. Осы Қағидалардың 3-тармағының 1), 2), 3), 4) тармақшаларында көрсетілген балалар санатын біріктіретін, оның ішінде күрделі (есту мен көру қабілетінің бұзылыстары, зерде бұзылыстары және саңыраулық, саңыраулық және баланың церебралды салдығы үйлесетін) бұзылыстары бар балаларға арналған арнайы бөбекжайлар осы Қағидалардың 3-тармағының
1), 2), 3), 4) тармақшаларында көрсетілген балалар санатынан қалыптастырылады.

Осы Қағидалардың 3-тармағының 1), 2), 3), 4) тармақшаларында көрсетілген балалар санатын біріктіретін арнайы бөбекжайларда топтар бұзылыс түрлері бойынша топтардың толымдылығына сәйкес, ал күрделі бұзылыстары бар, оның ішінде зағип-саңыраубалалар үшін Санитариялық қағидаларға сәйкес 6 баладан артық емес толықтыруды құрайды.

Қазақстан Республикасы

Білім және ғылым Министрінің

2017 жылғы «14» ақпандағы

№ 66 бұйрығына

2-қосымша

**Арнайы балабақшалар қызметінің үлгілік қағидалары**

**1-тарау. Жалпы ережелер**

1. Осы Арнайы балабақшалар қызметінің үлгілік қағидалары (бұдан әрі - Қағидалар) арнайы балабақшалар қызметінің тәртібін айқындайды.

1. Осы Қағидаларда мынадай түсініктер қолданылады:
2. арнайы балабақшалар – екі жастан мектеп жасына жеткенге дейін ерекше білім беруге қажеттілігі бар балаларды тәрбиелеу, оқыту, дамыту, қарау, күту мен сауықтыруды қамтамасыз ететін білім беру ұйымдары;
3. балалардағы амблиопия –функционалды (қайтарылатын) көру өткірлігінің төмендеуі;
4. балалардағы қылилық –фиксацияның бірлескен нүктесінен бір көздің көру сызығының ауытқуы;
5. балалардың зерде бұзылыстары – мидың органикалық зақымдануынан (тумысынан немесе жүре пайда болған) болған танымды қызметінің тұрақты бұзылуы;
6. балалардың психикалық дамуының тежелуі – тегі церебралды-органикалық, конституционалды, соматогенді и психогенді танымды және эмоциялық-ерік аясы қалыптасудың тежелуі;
7. балалардың сөйлеу қабілетінің ауыр тежелуі - алалиямен, афазиямен, дизартриямен, ринолалиямен, тұтығумен шартталған 1-2 деңгейдегі сөйлеу қабілетінің жалпы дамымауы;
8. балалардың Тірек-қозғалыс аппаратында бұзылыстары – Тірек-қозғалыс аппаратында әртүрлі тумысынан және жүре пайда болған патологиясы;
9. балалардың эмоционалды-ерік аясының және мінез-құлығының бұзылыстары - басқа адаммен өзара іс-әрекетін, ойының, сезімдерінің, мінез-құлық әсерлерін есепке алуды талап ететін мінез-құлықтың жоғарғы әлеуметтендірілген нысандары дамуының бұзылу немесе тежелуі;
10. естімейтін балалар – сөйлеу қабілетін және оны қабылдау өз бетімен игеру мүмкінсіз кезіндегі есту қабілетін тұрақты жоғалтқан балалар;
11. кейіннен естімей қалған балалар – есту қабілеті бұзылған кезде сөйлеу қабілеті қалыптасқан балалар;
12. кохлеарлы имплант – нейросенсорлы (сенсоневралды) саңыраулықтың айқын немесе ауыр деңгейі бар балалардың жоғалтқан естуін орнын толтыруға мүмкіндік беретін протез;
13. көрмейтін балалар – жарыққасезімі бар немесе қалдық көру қабілеті бар (жақсы көретін көзінде 0,04-ке дейінгі қалдық көруімен), көру сезімдері жоқ балалар;
14. нашар еститін балалар – өз бетімен сөздік қорын көбейту және сөйлеуді қабылдау мүмкін кездегі есту қабілетінің тұрақты төмендеуі бар балалар;
15. нашар көретін балалар –түзетуменжақсы көретін көзінің 0,05-тен 0,4-ке дейінгі көру өткірлігімен;
16. ринолалия – сөйлеу тілі аппараты құрылысының кемістіктерімен және әрекет етуімен шартталған артикуляция мен дауыс жасаудың бүзылыстары;
17. ринофония — мұрын-жұтқыншақ, тілшік және таңдай кемістіктері немесе бұзылыстары салдарынан дауыс-тыныс алу ағымының дұрыс емес бағыты туындайтын дауыстың мұрындық реңкі.

3. Арнайы балабақшалар:

1) көру қабілетінде бұзылыстары бар балалар үшін;

2) есту қабілетінде бұзылыстары бар балалар үшін;

3) сөйлеу тілінде бұзылыстары бар балалар үшін;

4) тірек-қозғалыс аппаратында бұзылыстары бар балалар үшін;

5) зерде бұзылыстары бар балалар үшін;

6) психикалық дамуы тежелген балалар үшін;

7) эмоциялық-ерік аясында және мінез-құлқында бұзылыстары бар балалар үшін;

8) осы тармақтың 1), 2), 3), 4), 5), 6), 7) тармақшаларында көрсетілген балалар санатын біріктіру кезінде құрылады.

4. Арнайы балабақшаларға балаларды қабылдау «Кемтар балаларды әлеуметтiк және медициналық-педагогикалық түзеу арқылы қолдау туралы» Қазақстан Республикасының 2002 жылғы 11 шілдедегі Заңына (бұдан әрі - Заң) сәйкес психологиялық-медициналық-педагогикалық консультацияның
(бұдан әрі - ПМПК) қорытындысы негізінде жүргізіледі.

5. Мектепке дейінгі тәрбие мен оқыту ұйымдарында арнайы балабақшалар болмаған кезде осы Қағидалардың 3-тармағының,
1), 2), 3), 4),5), 6), 7) тармақшаларында көрсетілген балалар санатынбіріктіретін арнайы топтар құрылады.

6. Арнайы балабақшадағы оқу сабақтарының кестесін «Тиісті үлгідегі білім беру ұйымдары қызметінің үлгілік қағидаларын, оның ішінде балаларға арналған қосымша білім беру бағдарламаларын іске асыратын білім беру ұйымдары қызметінің үлгілік қағидаларын бекіту туралы» Қазақстан Республикасы Үкіметінің 2013 жылғы 17 мамырдағы № 499 қаулысына сәйкес арнайы бөбекжай әкімшілігі әзірлейді және бекітеді.

7. Қажет болған жағдайда арнайы балабақшалардың педагогтары ата-аналар (заңды өкілдер) үшін түзету сабақтарын ұйымдастыру мәселелері бойынша кеңес беру өткізеді.

8. Балалардың арнайы балабақшаға жеке кесте бойынша баруы «Дәрігерлік-консультациялық комиссияның қызметі туралы ережені бекіту туралы» Қазақстан Республикасы Денсаулық сақтау және әлеуметтік даму министрінің 2015 жылғы 5 мамырдағы № 321 бұйрығына(Қазақстан Республикасының нормативтік құқықтық актілерді мемлекеттік тіркеу тізілімінде № 11310 болып тіркелген) сәйкес тұрғылықты жері бойынша дәрігерлік-консультативтік комиссияның қорытындысымен жүзеге асырылады.

9. Баланы арнайы балабақшаларға жолдау мен ауыстыру ПМПК-ның қорытындысы негізінде және ата-аналарының (заңды өкілдерінің) келісімімен, Заңға сәйкес анықталады.

10. Ерекше білім беруге қажеттілігі бар балаларды тәрбиелеу мен оқыту Қазақстан Республикасы Үкіметінің 2012 жылғы 23 тамыздағы № 1080 Қаулысымен бекітілген Мектепке дейінгі тәрбие мен оқытудың мемлекеттік жалпыға міндетті стандартына, «Қазақстан Республикасында мектепке дейінгі тәрбие мен оқытудың үлгілік оқу жоспарларын бекіту туралы» Қазақстан Республикасы Білім және ғылым министрінің 2012 жылғы 20 желтоқсандағы
№ 557 бұйрығымен бекітілген (Қазақстан Республикасының нормативтік құқықтық актілерді мемлекеттік тіркеу тізілімінде № 8275болып тіркелген) үлгілік оқу жоспарларына сәйкес жүзеге асырылады.

**2-тарау. Арнайы балабақшалар қызметінің тәртібі**

**1 – параграф. Көру қабілетінде бұзылыстары бар балаларға арналған арнайы балабақшалар қызметінің тәртібі**

11. Көру қабілетінде бұзылыстары бар балаларға арналған арнайы балабақшаларға төмендегідей балалар:

1) көрмейтіндер және нашар көретіндер;

2) түзетумен жақсы көретін көзінде 0,04-ке дейінгі қалдық көруімен;

3) көру қабілеті төмендеуінің күшеюін сипаттайтын асқынған көру жүйкесінің атрофиясы мен басқа да аурулары кезінде түзетуге болатын жақсы көретін көзінде 0,05 – 0,08 көру өткірлігімен;

4) түзетумен жақсы көретін көзінде 0,05-тен 0,4-ке дейінгі көру өткірлігімен;

5) плеоптикалық емге мұқтаж оптикалық түзету жағдайынағы жақсы көретін көзінде көру өткірлігі 0,7-ге дейінгі амблиопиясымен (дисбинокулярлық, рефракциялық, обскурациялық);

6) ортопто-плеопто-хирургиялық-ортоптикалық немесе тек ортоптикалық ем талап етілетін қылилықпен қабылданады.

12. Көру қабілетінде бұзылыстары бар балаларға арналған арнайы балабақшада жасына (үш жасқа дейін және одан жоғары) байланысты топтар «Білім беру объектілеріне қойылатын санитариялық-эпидемиологиялық талаптар» санитариялық қағидаларын бекіту туралы» Қазақстан Республикасы Ұлттық экономика министрінің 2014 жылғы 29 желтоқсандағы
№ 179 бұйрығына (Қазақстан Республикасының нормативтік құқықтық актілерді мемлекеттік тіркеу тізілімінде № 10275болып тіркелген)
(бұдан әрі – Санитариялық қағидалар) сәйкес төмендегідей:

1) көрмейтіндер - 8 баладан артық емес;

2) нашар көретін – 12 баладан артық емес;

3) амблиопиясымен жәнеқылилығымен - 10баладан артық емес толықтыруды құрайды.

Арнайы балабақшалардағы көру қабілетінде бұзылыстары бар балаларға арналған топтар осы тармақтың бірінші бөлімінде көрсетілген толымдылықпен жас ерекшелігін және көру қабілетінің бұзылыстарын ескере отырып, жинақталады.

Зерде бұзылыстары (жеңіл ақыл-ой кемістігі) бар, қимыл-қозғалыс аппаратында бұзылыстары бар немесе есту қабілетінде бұзылыстары бар көрмейтін және нашар көретін балалар күрделі құрылымдық ақауы бар балалар топтарына жолданады.

13. Оқу-тәрбие процесі ақау құрылымын, дәрежесін және көру қабілеті бұзылысының сипатын ескере отырып, тифлотехникалық құралдар мен арнайы жабдықтарды қолдану арқылы жүзеге асырылады. Көрмейтін балаларға арналған құрал сипап сезу және көру-сипап сезу қабылдауын қолдануға негізделеді. Түзету жұмысында көру қабілетінде бұзылыстары бар балалар үшін оқу және басқа да ақпараттардың қолжетімділігі шеңберін кеңейтуге мүмкіндік беретін ерекше дидактикалық материалдар мен арнайы көрнекі құралдар қолданылады.

14. Көру қабілетінде бұзылыстары бар балалардың даму ақауларын түзетуді дефектолог (тифлопедагог) көріп қабылдауын (көрмейтін балалармен – түйсіну және ұсақ моторикасын дамыту бойынша), әлеуметтік-тұрмыстық және кеңістіктік бағдарлауды дамыту бойынша шағын топтық және жеке түзету сабақтары нысанында іске асырады.

15. Зерде бұзылыстары (жеңіл және орташа ақыл-ой кемістігі) бар,
тірек-қозғалыс аппаратында немесе есту қабілетінде бұзылыстары бар көрмейтін және нашар көретін балаларға түзету көмегі № 499 қаулыға сәйкес жеке түзету-дамыту бағдарламасы бойынша көрсетіледі.

16. Көру қабілетінде бұзылыстары бар балаларға арналған арнайы балабақшаларда «Мемлекеттік білім беру ұйымдары қызметкерлерінің үлгі штаттарын және педагог қызметкерлер мен оларға теңестірілген адамдар лауазымдарының тізбесін бекіту туралы» Қазақстан Республикасы Үкіметінің 2008 жылғы 30 қаңтардағы № 77 Қаулысына сәйкес дефектолог (тифлопедагог) лауазымы төмендегідей есеппен:

1) көрмейтін балаларға арналған 1 топ үшін 1 штаттық бірлік;

2) нашар көретін балаларға арналған 1 топ үшін 1 штаттық бірлік;

3) амблиопиясы мен қылилығы бар балаларға арналған 1 топ үшін
1 штаттық бірлікқарастырылады.

Көру қабілетінде бұзылыстары бар балаларға арналған арнайы балабақшада емдік-қалпына келтіру жұмысын офтальмолог-дәрігер және ортоптист-медбике жүзеге асырады.

Көру қабілетінде бұзылыстары бар балаларға арналған арнайы балабақшада емдік-қалпына келтіру жұмысын жүзеге асыру үшін офтальмолог кабинеті емдік аппаратурамен және инструменттермен жабдықталады.

**2 – параграф. Есту қабілетінде бұзылыстары бар балаларға арналған арнайы балабақшалар қызметінің тәртібі**

17. Есту қабілетінде бұзылыстары бар балаларға арналған балабақшаларға төмендегідей:

1) қатты дауыс әсер етпейтін;

2) қатты дауыс әсер ететін;

3) құлақ қалқаны алдында сөйлеу тілі дауысының қаттылығы әсер ететін;

4) сөйлеу тілі аумағында есту қабілетінен 90 децибелден аса орташа айырылған құлақ қалқаны жанында жоғары дауыс қаттылығымен дыбысталған кейбір сөйлеу тілі дыбыстарын (а, о, у, р) ажырататын;

5) сөйлеу тілі аумағындағы (жиілігі 500-ден 4000 Герцке дейін) 40-тан
80 децибелге дейін және одан жоғарыны құрайтын есту қабілетінен орташа мөлшерде айырылған естімейтін, нашар еститін және кейіннен естімей қалған балалар;

6) төменгі қабылдау деңгейі мен белсенді сөйлеу тілінің дамуына ие кохлеарлыимпланты бар;

7) алғашқы зерде сақталуы кезінде есту қабілетінің бұзылыстарына ие аутистикалық спектрлық бұзылыстары бар;

8) мектепке дейінгі жаста есту қабілетінен айырылған, бірақ елеулі бұзылыстармен сөйлеу тілі сақталған;

9) сөйлеу тілі аумағында есту қабілетінен 40-тан 80 децибелге дейін орташа айрылған, сөйлеу тілін (құлақ қалқанынан 3 метрге дейінгі қашықтықтағы қалыпты сөйлеу тілі қаттылығының сөздерін, фразаларын) ажырататын және сөйлеу тілінің жеткіліксіздігінің әртүрлі дәрежесінде есту қабілетінің жеткіліксіздігі салдарынан азап шегетін;

10) сөйлеу тілі аумағында есту қабілетінен 80-нен 90 децибелге дейін айырылған (диагностикалық (сынама) оқыту рұқсат етіледі);

11) есту (аудиториялық) нейропатиясымен және есту қабілетінен 40-тан 80децибелге дейін айырылған кезде сөйлеу тілін қабылдау бұзылыстары бар балалар қабылданады.

18. Есту қабілетінде бұзылыстары бар балаларға арналған арнайы балабақшаға диагностикалық (сынама) түзете-дамыта оқытуға төмендегідей:

1. сөйлеу тілі аумағында есту қабілетінен 80-нен 90 децибелге дейін айрылған;
2. есту қабілетінен 40-тан 80 децибелге дейін жеңіл дәрежеде айрылған кезде сөйлеу тілі бұзылыстарымен азап шегетін (сенсорлық компонентпен сенсоневралды саңыраулық) балалар қабылданады.

19. Есту қабілетінде бұзылыстары бар балаларға арналған арнайы балабақшада топтар Санитариялық қағидаларға сәйкес:

1) естімейтіндер - 8 баладан артық емес;

2) нашар еститін және кейіннен естімей қалған – 10 баладан артық емес толықтыруды құрайды.

Арнайы балабақшалардағы есту қабілетінде бұзылыстары бар балаларға арналған топтар осы тармақтың бірінші бөлімінде көрсетілген толымдылықпен жас ерекшелігін және сөйлеу тілінің даму деңгейін ескере отырып, жинақталады.

20. Оқу-тәрбие процесі № 499 Қаулыға сәйкес баланы
психологиялық-медициналық-педагогикалық және клиникалық зерделеу деректерімен шартталған сараланған және жеке тәсіл қағидалары негізінде жүзеге асырылады. Балалардың сөйлеу тілінің, зейінінің, жұмысқа қабілеттілігінің, олардың даму динамикасының ерекшеліктерін зерделеу оқушының даму перспективасын анықтау мен түзету жұмысының тәсілдерін таңдау үшін жүргізіледі. Төртінші дәрежелі саңыраулығы бар балалардың ерекшеліктері есту қабілетінен айырылу дәрежесіне байланысты ескеріледі:

1) төменгі жиіліктерге есту сезімталдығы сақталған кезде жоғарғы жиіліктерге есту қабілетінен айырылуы; 250 Герц жиілікке есту қабілетінің төмендеуі 35 децибелден аспайды; 1000 Герцтен жоғары барлық жиілікте сөйлеу диапазонында есту қабілетінің 20 децибелге дейін одан әрі төмендеуі және есту қабілетінен кемінде 80 децибелге айырылуы кезінде;

2) төменгі жиіліктерге есту қабілетінің айтарлықтай төмендеуі кезінде жоғарғы жиіліктерге есту қабілетінен айырылуы; 250 Герцке дейінгі жиілікте есту қабілетінің төмендеуі 45-55 децибелді; жоғарғы жиіліктер аумағында есту қабілетінің төмендеуі 80-нен аса децибелді құрайды;

3) 65-тен 85 децибелге дейінгі барлық жиіліктерде есту қабілетінен біркелкі айырылуы; сөйлеу тілі бөлек былдыр сөздермен ұсынылған;

4) 90 децибелден жоғары кенеттен біркелкі (есту қабілетінің төмендеуі) есту қабілетінен айырылуы, аталған топтың балаларында сөйлеу тілі жоқ.

21. Арнайы балабақшаларда мектепалды даярлықтан өтпеген есту қабілетінде бұзылыстары бар алты жастағы балалар есту қабілетінде бұзылыстары бар балаларға арналған арнайы мектептердің, арнайы мектеп-интернаттардың, «балабақша-мектеп-интернат», «мектеп-интернат-колледж» арнайы кешендерінің мектепалды даярлық сыныптарына қабылданады.

22. Арнайы балабақшаларда есту қабілетінде бұзылыстары бар балалардың даму ақауларын түзетуді естіп қабылдауын дамыту бойынша топтық, шағын топтық және жеке түзету сабақтары нысанында дефектолог (сурдопедагог) жүзеге асырады.

23. Зерде бұзылыстары (жеңіл және орташа ақыл-ой кемістігі) бар,
тірек-қозғалыс аппаратында немесе көру қабілетінде бұзылыстары бар естімейтін, нашар еститін және кейіннен естімей қалған балаларға №499 Қаулыға сәйкес жеке түзете-дамыту бағдарламасы негізінде түзете-дамыту көмегі көрсетіледі.

**3 – параграф. Сөйлеу тілінде күрделі бұзылыстары бар балаларға арналған арнайы балабақшалар қызметінің тәртібі**

24. Сөйлеу тілінде күрделі бұзылыстары бар балаларға арналған арнайы балабақшаларға екі жастан мектеп жасына жеткенге дейінгі балалар:

1) сөйлеу тілінің дамуы тежелген;

2) алалиямен, афазиямен, дизартриямен, ринолалиямен, тұтықпамен 1-2 дәрежедегі саңыраулық бұзылыстарымен шартталған 1-3 деңгейдегі сөйлеу тілінің жалпы дамымаған;

3) кохлеарлы импланты бар;

4) алғашқы зерде сақталуы кезінде сөйлеу тілінің күрделі бұзылыстарына ие аутистикалық спектрлық бұзылыстары бар балалар қабылданады.

25. Сөйлеу тілінің күрделі бұзылыстары бар балаларға арналған арнайы балабақшада Санитариялық қағидаларға сәйкес топтар 12 баладан артық емес толықтыруды құрайды.

26. Фонетикалық және фонетикалық-фонематикалық сөйлеу тілінің жеткіліксіздігімен бес жастан жеті жасқа дейінгі балалар үшін мектепке дейінгі тәрбие мен оқыту ұйымдарында арнайы топтар ашылады немесе логопедиялық пункте, психологиялық-педагогикалық түзету кабинетінде, оңалту орталығында түзету көмегі көрсетіледі.

27. Балалардың сөйлеу тілінің даму бұзылыстарын түзетуді мұғалім-логопед топтық, шағын топтық және жеке түзету сабақтары нысанында жүзеге асырады.

**4 – параграф. Тірек-қозғалыс аппаратында бұзылыстары бар балаларға арналған арнайы балабақшалар қызметінің тәртібі**

28. Тірек-қозғалыс аппаратында бұзылыстары бар балаларға арналған арнайы балабақшаға төмендегідей:

1) жеке күтімді талап етпейтін өз бетінше қозғалатын;

2) арнайы қозғалу және (немесе) техникалық компенсаторлық (көмекші) құралдармен қозғалатын;

3) арнайы балабақшаға физикалық қолжетімділік үшін оларды арнайы жағдайлармен қамтамасыз ету: пандустардың, кең есіктердің, мүгедек арбасы көтергішінің, баспалдақ жанындағы көтергіштің, автоматты түрде ашылатын есіктердің болуы кезінде өз бетінше қозғалмайтын;

4) тірек-қозғалыс аппараты бұзылыстарына ұшыраған кохлеарлы импланты бар балалар қабылданады.

29. Тірек-қозғалыс аппаратында бұзылыстары бар балаларға арналған арнайы балабақшада Санитариялық қағидаларға сәйкес 10 баладан аспайтын топтардың толықтырылуын құрайды.

30. Жеңіл және (немесе) орташа ақыл-ой кемістігімен қатар жүретін тірек-қозғалыс аппаратында бұзылыстары бар балаларға №499 Қаулыға сәйкес жеке түзете-дамыту бағдарламасы негізінде түзете-дамыту көмегі көрсетіледі.

31. Арнайы балабақшаларда тірек-қозғалыс аппаратында бұзылыстары бар балалардың оқыту процесіне психологиялық-медициналық-педагогикалық сүйемелдеуді қамтамасыз ету үшін Санитариялық қағидаларға сәйкес арнайы емдік дене шынықтыру (бұдан әрі – ЕДШ) кабинеттері жабдықталады.

ЕДШ сабақтары үшін тірек-қозғалыс аппаратында бұзылыстары бар:

1) жеке күтімді талап етпейтін өз бетінше қозғалатын;

2) қозғалыс белсенділігінің орташа айқын шектелуі бар;

3) айқын (ауыр) қозғалыс бұзылыстары бар (ата-аналарымен (заңды өкілдерімен) бірге шұғылданады)балаларды топтарға бөледі.

**5 – параграф. Зерде бұзылыстары бар балаларға арналған арнайы балабақшалар қызметінің тәртібі**

32. Зерде бұзылыстары бар балаларға арналған арнайы балабақшаларға әртүрлі генездегі ақыл-ой кемістігі және зияткерлік жеткіліксіздігі бар балалар, сондай-ақ зияткерлік жеткіліксіздігімен қатар жүретін аутистикалық спектрлық бұзылыстары бар балалар қабылданады.

33. Зерде бұзылыстары бар балаларға арналған арнайы балабақшаларда Санитариялық қағидаларға сәйкес топтар төмендегідей баларлар үшін:

1) ақыл-ой кемістігімен – 12 баладан артық емес;

2) терең ақыл-ой кемістігімен – 10 баладан артық емес толықтыруды құрайды.

34. Арнайы балабақшалардағы балалардың зияткерлік бұзылыстарының ауырлығы мен сипатына байланысты психикалық дамуы тежелген, жеңіл және орташа ақыл-ой кемістігі бар балалар үшін арнайы топтар құрылады.

35. Зерде бұзылыстары бар балаларға түзете-дамыту көмегі №499 Қаулыға сәйкес жеке түзете-дамыту бағдарламасы негізінде көрсетіледі.

Орташа ақыл-ой кемістігі бар балаларды оқыту баланың жетістіктерін талдай отырып, 1-жартыжылдық мерзіміне құрылған жеке бағдарламаларға сәйкес жүзеге асырылады.

36. Ақыл-ой кемістігі бар балалардың даму бұзылыстарын түзетуді топтық, шағын топтық және жеке түзету сабақтары нысанында олигофренопедагог, мұғалім-логопед жүзеге асырады.

**6 – параграф. Психикалық дамуы тежелген балаларға арналған арнайы балабақшалар қызметінің тәртібі**

37. Психикалық дамуы тежелген балаларға арналған арнайы балабақшаларға:

1) психикалық және сөйлеу тілінің даму тежелісі бар балалар;

2) кохлеарлы импланты бар балалар;

3) эмоциялық-ерік аясының бұзылыстары психикалық даму тежелісімен үйлесетін аутистикалық спектрлық бұзылыстары бар балалар қабылданады.

38. Психикалық дамуы тежелген балаларға арналған арнайы балабақшада Санитариялық қағидаларға сәйкес топтар 12 баладан артық емес толықтырылуды құрайды.

Арнайы балабақшалардағы психикалық дамуы тежелген балаларға арналған топтар осы тармақтың бірінші бөлімінде көрсетілген толымдылықпен жас ерекшелігін және даму деңгейін ескере отырып, жинақталады.

39. Балалардың психикалық даму бұзылыстарын түзетуді топтық, шағын топтық және жеке түзету сабақтары нысанында дефектолог (олигофренопедагог, мұғалім-логопед), психолог жүзеге асырады.

**7 – параграф. Эмоциялық-ерік аясында және мінез-құлқында бұзылыстары барбалаларға арналған арнайы балабақшалар қызметінің тәртібі**

40. Эмоциялық-ерік аясында және мінез-құлқында бұзылыстары бар балаларға арналған арнайы балабақшаларға:

1) эмоциялық-ерік аясында бұзылыстары бар балалар, оның ішінде аутистикалық спектрлық бұзылыстары бар балалар;

2) кохлеарлы импланты бар балалар қабылданады.

41. Эмоциялық-ерік аясында бұзылыстары бар балаларға арналған арнайы балабақшада топтар Санитариялық қағидаларға сәйкес 10 баладан артық емес толықтыруды құрайды.

Түзету жұмысының мазмұны кешенді
психологиялық-медициналық-педагогикалық сипатқа ие. Балаларды түзете-дамыта тәрбиелеу мен оқытуды психолог, дефектолог, мұғалім-логопед жүзеге асырады.

**8 – параграф. Осы Қағидалардың 3-тармағының 1), 2), 3), 4), 5), 6), 7)тармақшаларында көрсетілген балалар санатын біріктіретін арнайы балабақшалар қызметінің тәртібі**

42. Осы Қағидалардың 3-тармағының 1), 2), 3), 4), 5), 6), 7) тармақшаларында көрсетілген балалар санатын біріктіретін, оның ішінде күрделі (есту мен көру қабілетінің бұзылыстары, зерде бұзылыстары және саңыраулық, саңыраулық және баланың церебралды салдығы, көру қабілетінің және баланың церебралды салдығы үйлесетін) бұзылыстары бар балаларға арналған арнайы балабақшалар осы Қағидалардың 3-тармағының 1), 2), 3), 4), 5), 6), 7) тармақшаларында көрсетілген балалар санатынан қалыптастырылады.

43. Осы Қағидалардың 3-тармағының 1), 2), 3), 4), 5), 6), 7) тармақшаларында көрсетілген балалар санатына арналған арнайы балабақшаларда топтар бұзылыс түрлері бойынша топтардың толымдылығына сәйкес, ал күрделі бұзылыстары бар, оның ішінде зағип-саңыраубалалар үшін Санитариялық қағидаларға сәйкес 6 баладан артық емес толықтыруды құрайды.